stanford-oval/wikipedia huggingface dataset:
Uruguayn Primera División
Mestarit > Amatööriaika

| Kausi | Mestari | 2>  sija | 3>  sija |
| --- | --- | --- | --- |
| 1900 | CURCC | Albion | Uruguay Athletic |
| 1901 | CURCC | Club Nacional de Football | Uruguay Athletic |
| 1902 | Club Nacional de Football | CURCC | Deutscher |
| 1903 | Club Nacional de Football | CURCC | Deutscher |
| 1904 | Ei pelattu |  |  |
| 1905 | CURCC | Club Nacional de Football | Montevideo Wanderers FC |
| 1906 | Montevideo Wanderers FC | CURCC | Club Nacional de Football |
| 1907 | CURCC | Montevideo Wanderers FC | River Plate |
| 1908 | River Plate | Montevideo Wanderers FC | Club Nacional de Football |
| 1909 | Montevideo Wanderers FC | CURCC | River Plate |
| 1910 | River Plate | CURCC | Club Nacional de Football |
| 1911 | CURCC | Montevideo Wanderers FC | Club Nacional de Football |
| 1912 | Club Nacional de Football | CURCC | Montevideo Wanderers FC |
| 1913 | River Plate | Club Nacional de Football | Club Atlético Peñarol |
| 1914 | River Plate | Club Atlético Peñarol | Club Nacional de Football |
| 1915 | Club Nacional de Football | Club Atlético Peñarol | Universal |
| 1916 | Club Nacional de Football | Club Atlético Peñarol | Montevideo Wanderers FC |
| 1917 | Club Nacional de Football | Club Atlético Peñarol | Universal |
| 1918 | Club Atlético Peñarol | Club Nacional de Football | Universal |
| 1919 | Club Nacional de Football | Universal | Club Atlético Peñarol |
| 1920 | Club Nacional de Football | Club Atlético Peñarol | Central Español |
| 1921 | Club Atlético Peñarol | Club Nacional de Football | Universal |
| 1922 | Club Nacional de Football | Montevideo Wanderers FC | Rampla Juniors |
| 1923 | Club Nacional de Football | Rampla Juniors | Club Atletico Bella Vista |
| 1924 | Club Nacional de Football | Club Atletico Bella Vista | Rampla Juniors |
| 1925 | Ei pelattu |  |  |
| 1926 | Ei virallista turnausta |  |  |
| 1927 | Rampla Juniors | Club Atlético Peñarol | Club Nacional de Football |
| 1928 | Club Atlético Peñarol | Rampla Juniors | Club Nacional de Football |
| 1929 | Club Atlético Peñarol | Club Nacional de Football | Defensor Sporting Club |
| 1930 | Ei pelattu |  |  |
| 1931 | Montevideo Wanderers FC | Club Nacional de Football | Rampla Juniors |
Mestarit > Amatööriaika > Amatöörimestaruudet

Club Nacional de Football (11)
Club Atlético Peñarol /CURCC (9)
River Plate (4)
Montevideo Wanderers FC (3)
Rampla Juniors (1)
Mestarit > Ammattilaisaika > Ammattilaismestaruudet

Club Atlético Peñarol (39)
Club Nacional de Football (35)
Defensor Sporting Club (4)
Danubio Fútbol Club (4)
Club Atletico Bella Vista (1)
Club Atletico Progreso (1)
Central Español Fútbol Club (1)
Valomonistinputki

Valomonistinputki
Valomonistinputki on erittäin herkkä valonilmaisin. Valomonistinputkessa tuikeaineessa syntyvät fotonit ohjataan heijastavien pintojen avulla valomonistinputken fotokatodille, johon tuikeaine on kytketty optisesti. Valomonistinputken valoherkkä fotokatodi emittoi elektroneja, kun valo osuu siihen. Tämän jälkeen elektronit kiihdytetään sarjalla elektrodeja (dynodit), joita voi olla 10–14 kappaletta. Elektronin osuessa dynodiin emittoituu siitä useita uusia elektroneja, joten määrä moninkertaistuu jokaisella dynodilla. Katodin ja anodin välillä on 1 000–2 000 voltin jännite ja katodilta dynodisarjan kautta anodille kulkeutuvien elektronien määrä lisääntyy noin miljoonakertaiseksi.
The Academy Is…

| The Academy Is… |
| --- | --- |
 The Academy Is…
Tiedot
Toiminnassa:  2003–
Tyylilaji:  indie rock pop-punk
Kotipaikka:  Chicago, Illinois, Yhdysvallat
Laulukieli:  englanti
Jäsenet:  William Beckett, laulu   Andy Mrotek, rummut   Michael Carden, kitara   Michael Guy Chislett, kitara   Adam T. Siska, bassokitara  
Entiset jäsenet:  Mike DelPrincipe   Adrian LaTrace    Tom Conrad  
Levy-yhtiö:  Decaydance Fueled by Ramen Atlantic Records
Aiheesta muualla
theacademyis.com
Infobox OKNimi-testi OK: 
The Academy Is… on rockyhtye Chicagosta. Aiemmin yhtye kulki nimellä The Academy, mutta vuonna 2004 lisäsivät nimen loppuun ”is…” välttääkseen sekaannusta muihin jo olemassa oleviin samannimisiin yhtyeisiin.
Historia

Yhtye sai alkunsa noin vuonna 2002, kun William Beckett ja Michael ”Mike” Carden päättivät tehdä musiikkia yhdessä. Myöhemmin samana vuonna pojat löysivät basistin ryhmälleen. Williamin hyvän ystävän Jason Siskan (joka on MTV3:llakin pyörineestä Selviytyjät ohjelmasta tuttu) pikkuveli Adam T. Siska, joka oli noihin aikoihin vain neljätoista, innostui Williamin ja Miken ideasta ja liittyi yhtyen riveihin. Mike DelPrincipe löysi tiensä rumpuihin ja AJ LaTrace toiseksi kitaristiksi Mike Cardenin rinnalle. Ja näin The Academy Is… syntyi.
Vuonna 2004 Fall Out Boy yhtyeen basisti Pete Wentz törmäsi yhtyeeseen ja nähtyään heidän esiintyvän, suostutteli levy-yhtiö Fueled by Ramenin ottamaan nämä riveihinsä, ja näin myös kävi. Heti levytyssopimuksen saatuaan pojat aloittivat työskentelyn ensimmäisen studioalbuminsa parissa. Erimielisyydet AJ LaTracen sekä Mike DelPrincipen välillä päätyivät siten, että molemmat jättivät yhtyeen ennen kuin ensimmäinen levy oli ehditty julkaista. Pian yhtye kuitenkin löysi tyhjiin rumpuihin Andy ”The Butcher” Mrotekin sekä Tom Conradin toiseen kitaraan. The Academy is… sai ensimmäisen levynsä Almost Here valmiiksi ja se julkaistiin 8. helmikuuta 2005.
Yhtyeellä riitti kiertueita seuraavat vuodet. Helmikuussa 2006 Truckstops and Statelines-kiertueella pojat olivat ensimmäistä kertaa pääesiintyjänä, ja heidän suosionsa kasvoi tasaista vauhtia nuorten keskuudessa. Kesän 2006 Warped Tour kiertueen jälkeen pojat pitivät taukoa keikkailusta ja aloittivat toisen albuminsa kirjoittamisen. Mutta syyskuun loppupuolella 2006 yhtyeen sisällä oli taas alkanut kyteä erimielisyyksiä ja lopputuloksena Tom Conrad potkaistiin ulos yhtyeestä. Tämä ei kuitenkaan saanut Conradia unohtamaan musiikkia, nykyään hän soittaa kitaraa indie-yhtyeessä nimeltään The Empires ja hänelle kuuluu hyvää.
The Academy Is… aloitti toisen levynsä äänittämisen ilman toista kitaristia. Australialainen kitaristi Michael Guy Chislett auttoi yhtyettä äänittämisessä. Ennen levyn julkaisua hänet oli otettu yhtyeen vakituiseksi jäseneksi. Toinen levy Santi julkaistiin 3. huhtikuuta 2007.
Kolmas albumi Fast Times At Barrington High julkaistiin 19. elokuuta 2008.
Diskografia > Albumit

Almost Here (2005)
Santi (2007)
Fast Times at Barrington High (2008)
Diskografia > EP:t

The Academy (2004, myöhemmin julkaistu nimellä The Academy Is)
From the Carpet (2006)
Warped Tour Bootleg Series (2006)
Lost in Pacific Time: The AP/EP (2009)
Diskografia > Singlet

”Checkmarks” (2005)
”Slow Down” (2006)
”The Phrase That Pays” (2006)
”We’ve Got a Big Mess on Our Hands” (2007)
”Neighbors” (2007)
”Everything We Had” (2007)
”Sleeping with Giants (Lifetime)” (2007)
”Same Blood” (2007)
”About a Girl” (2008)
”Summer Hair = Forever Young” (2008)
”His Girl Friday” (2009)
Aiheesta muualla

theacademyis.com - virallinen kotisivu (Arkistoitu – Internet Archive) (englanniksi)
The Academy Is… MySpace-sivustolla (englanniksi)
Touna

| Touna |
| --- | --- |
 Touna
 Koordinaatit: 13°6′55″N, 5°49′58″W 
Valtio:  Mali
Alue:  Ségoun alue
Piiri:  Blan piiri
Hallinto:  
 – Asutustyyppi:  kylä
 – Hallinnon tyyppi:  maalaiskunta
Väkiluku (2009):  30 400
Infobox OKVirheellinen NIMI-arvo: 
Touna on maalaiskunta ja sen keskuskylä Ségoun alueen Blan piirissä Malissa. Se sijaitsee Banijoen eteläpuolisella tasangolla 20 kilometriä Blasta pohjoiseen. Kunnassa on 30 400 ja keskuskylässä 4 400 asukasta (vuonna 2009).
Kunta rajoituu idässä Blan piirin Kazangasson, etelässä Blan ja lännessä Dienan sekä pohjoisessa Ségoun piirin Cinzanan ja Katiénan kuntiin.
Touna oli aikaisemmin arrondissementin keskus. Nykyään kuntaan kuuluu 24 kylää. Asukkaat ovat etupäässä bambaroita, bozoja, fulbeja ja soninkeja. Vallitseva uskonto on islam.
Tounan kautta kulkee Ségousta etelään johtava maantie RN6. Paikallisia elinkeinoja ovat maanviljely, karjanhoito, kalastus ja pienimuotoinen kaupankäynti. Tärkeimmät viljelykasvit ovat hirssi, durra ja maissi. Kotieläimiä ovat naudat, lampaat, vuohet ja aasit. Tounassa pidetään viikoittain tärkeät markkinat. Palveluihin kuuluvat 15 alakoulua, yläkoulu, kaksi koulutus- ja kehittämiskeskusta (CED), lukutaitokeskukset ja kaksi terveyskeskusta. Vesihuolto kattaa 95 % tarpeesta. Kunnassa on puhelin- ja sähköverkot.
Veisjärv

| Veisjärv |
| --- | --- |
Valtiot:  Viro
Maakunnat:  Viljandimaa
Kunnat:  Mulgi, Viljandin kunta
Koordinaatit:  58°05′50″N, 25°45′15″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Õhne jõen valuma-alue
Laskujoki:  Õhne jõgi
Järvinumero:  VEE2099400
Mittaustietoja
Pinnankorkeus:  96 m 
Rantaviiva:  9,047 km
Pinta-ala:  480,7  ha 
Keskisyvyys:  1,3 m
Suurin syvyys:  4 m
Valuma-alue:  26,1 km²
 fiVeisjärv 
Veisjärv (myös Veisejärv tai Valgejärv ) on Virossa Viljandimaalla Mulgin ja Viljandin kuntien välisellä rajalla sijaitseva järvi.
Maantietoa

Järven pinta-ala on 481 hehtaaria (ha) ja se on 3,5 kilometriä pitkä ja 1,8 kilometriä leveä.
Sen laskujoki on Õhne jõgi, joka laskee kolmen kilometrin päässä Mäeküla järveen ja huomattavin tulo-oja on Anikatsi kraavi. Järven valuma-alueen laajuus on 26,1 km².
Järvi on luodattu ja sen suurin syvyys on 4,0 metriä ja keskisyvyys 1,3 metriä. Järven laskennallinen tilavuus voidaan arvioida 0,0063 kuutiokilometriksi (km³) eli 6,3 miljoonaksi kuutiometriksi (m³). Järven rantaviivan pituus on 9,0 kilometriä.
Järven luokittelu ja ekologia

Järvi on limnoligiselta luokitukseltaan kovavetinen ja miksotrofinen järvi. Siinä kallioperän kalkkikivestä liukenee veteen mineraaleja ja vetykarbonaattia, joka nostaa veden kovuutta keskikovaksi (80−240 mg/l). Veisjärvessä on vetykarbonaatin pitoisuus on 2,1–3,2 mg(ekv) litrassa vettä ja veden happamuustaso on pH 8,4–9,3. Mineraalien runsas määrä merkitsee myös korkeampaa suolojen pitoisuutta vedessä. Veden sähkönjohtavuus on 156–286 μS/cm.
Miksotrofinen järvi on alkujaan voinut olla joko eutrofinen tai dystrofinen, mutta on ravinnekuormituksen vuoksi muuttunut miksotrofiseksi. Veisjärvi sijaitsee suuren Rubinan soon vieressä ja se kohottaa veden humuspitoisuutta. Järven hapenkulutus on eutrofista järveä voimakkaampaa, koska siinä on runsaasti happea kuluttavaa humusta. Tästä huolimatta happipitoisuus voi olla Veisjärvestä melko korkeaakin. Happipitoisuudeksi on mitattu 8,5–11 mg litrassa vettä, minkä on hapen kylläisyytenä ilmaistuna 97–116%. Veden ravinnepitoisuudet ovat melko korkeita. Fosforipitoisuus on keskimäärin 31 mikrogrammaa litrassa vettä (μg/l) ja typpipitoisuus on 1077 μg/l. Tällaiset määrät ravinteita kasvattavat levien ja bakteerien biomassaa ja samentavat vettä. Veden näkösyvyys onkin vain 0,7–1,1 metriä. Järven mataluus estää veden lämpötilakerrostumista, jolloin koko vesimassa säilyy vuoden ympäri samanlaatuisena.
Järvessä elää yleisinä ahven, hauki, kiiski, kuha, lahna, allikkosalakka, pasuri, sorva, särki, salakka ja mutakala.
Luonnonsuojelualue

Veisjärv kuuluu osana Rubinan luonnonsuojelualueeseen, jonka pohjoinen osa se on.
Thrudgelmir

Thrudgelmir (muinaisnorjaksi Þrúðgelmir) on skandinaavisessa mytologiassa jotuni eli jättiläinen. Hän on Aurgelmirin eli alkujättiläinen Ymirin poika ja Bergelmirin isä.
Valko-Venäjän sosialistisen neuvostotasavallan vaakuna

Valko-Venäjän sosialistisen neuvostotasavallan vaakuna
Valko-Venäjän sosialistisen neuvostotasavallan vaakuna oli Valko-Venäjän sosialistisen neuvostotasavallan tunnus. Se otettiin käyttöön 30. maaliskuuta 1927, ja lopullinen versio hyväksyttiin vuonna 1981.
Vaakunaan on kuvattu keskelle yleismaailmallinen kommunismin symboli sirppi ja vasara. Sen alle on kuvattu maapallo, jonka ylle aurinko nousee. Kokonaisuutta ympäröivät ruislyhteet, joista vasemmanpuoleisessa lyhteessä on myös apiloita ja oikeanpuoleisessa myös pellavaa. Ylhäällä on punainen tähti. Ruislyhteitä kiertää punainen nauha, johon on kirjoitettu ”Kaikkien maiden työläiset, liittykää yhteen!” vasemalle valkovenäjäksi, ”Пралетарыі ўсіх краін, яднайцеся!” (Praletaryji usih’ krajin, jadnaitsesja!) ja oikealle venäjäksi, ”Пролетарии всех стран, соединяйтесь!” (Proletarii vseh stran, sojedinjaites!).
Vaakuna on toiminut pohjana presidentti Aljaksandr Lukašenkan vuonna 1995 käyttöönottamalle nykyiselle Valko-Venäjän vaakunalle.
Historia

Vaakunaa muutettiin useaan kertaan vuosien saatossa. Vaakunasta oli vuosina 1919–1991 käytössä kuusi eri versiota.
Vuosina 1919–1927 oli käytössä Venäjän SFNT:n vaakuna, johon oli vaihdettu Valko-Venäjän SNT:n lyhenne ”Б.С.С.Р.” ja Neuvostoliiton tunnuslause ”kaikkien maiden proletaarit, liittykää yhteen” oli valkovenäjän kielellä.
Vuonna 1924 julistettiin kilpailu uuden tunnuksen suunnittelemisesta. Voittajaksi hyväksyttiin vuonna 1927 vaakuna, jossa on kuvattu vasemmalla olevan ruislyhteen, sen lomassa olevien apiloiden ja oikealla tammenlehvien ympäröimänä sirppi ja vasara, joiden alapuolella on maapallo jonka takaa aurinko nousee. Vaakunaa kiertää nauha, jossa on neuvostotasavallan lyhenne ”Б.С.С.Р.”, sekä Neuvostoliiton motto neljällä kielellä: venäjäksi, valkovenäjäksi, puolaksi ja jiddišiksi. Ylhäällä on punainen tähti. Tämä perusrakenne pysyi käytössä aina Neuvostoliiton hajoamiseen saakka, ja itsenäinen Valko-Venäjän valtio otti sen muunneltuna uudelleen käyttöön vuonna 1995, joten se on yhä sama tänäkin päivänä. Tämä versio oli käytössä vuoteen 1937.
Vuonna 1937 vaakunaa muutettiin hieman. Sirppi ja vasara muutettiin hopeisiksi, punaista tähteä pienennettiin ja ruislyhdettä paksunnettiin. Versio oli käytössä vain lyhyen aikaa seuraavaan vuoteen 1938 asti.
Elokuussa 1938 hyväksyttiin taas uusi versio vaakunasta. Neuvostoliiton korkeimman neuvoston suosituksesta puolan- ja jiddišinkielinen motto poistettiin. Tammenlehvät korvattiin rukiilla, jonka päällä on pellavan siemenkotia. Lyhenteestä poistettiin pisteet.
Neuvostotasavallan 30. vuosipäiväksi taiteilija Ivan Dubasov suunnitteli hiukan muunnellun version. Maapallo sekä sirppi ja vasara muuttuivat hiukan, ja pellava esitettiin siemenkotien sijasta kukkina. Vuonna 1958 muutettiin vielä valkovenäjänkielistä tunnuslausetta, sana еднайцеся (jednaitsesja) muutettiin sanaksi яднайцеся (jadnaitsesja). Tämä versio oli pisimpään käytössä, vuodesta 1949 vuoteen 1981.
Vuonna 1981 tehtiin viimeinen muutos, sirppi ja vasara muutettiin kullanväriseksi ja värejä yleensäkin keltaisemmiksi. Lopullinen versio oli käytössä Neuvostoliiton hajoamiseen saakka aina vuoteen 1991.
VerVera

| VerVera Vera Brežneva |
| --- | --- | --- |

Studioalbumin tiedot
 Äänitetty : 2011–2014
 Julkaistu: 28. huhtikuuta 2015
 Tyylilaji: pop
 Levy-yhtiö: Velvet Music
Vera Brežneva muut julkaisut
| Ljubov spasjot mir 2010 | VerVera 2015 | V. 2020 |
VerVera on venäläisen pop-laulaja Vera Brežnevan albumi, joka julkaistiin 28. huhtikuuta 2015.
Kappaleet

Доброе утро
Хороший день
Девочка моя
4 времени
Бессонница
Реальная жизнь
Мамочка
Luna
Любовь на расстоянии
Feel
Скажи
Каждый хочет быть счастливым
Дом
Оттепель
Arvostelut

InterMedia
Valomerkin jälkeen

| Valomerkin jälkeen> One Night at McCool’s |
| --- | --- |

Ohjaaja:  Harald Zwart
Käsikirjoittaja:  Stan Seidel
Tuottaja:  Michael Douglas
Säveltäjä:  Marc Shaiman
Kuvaaja:  Karl Walter Lindenlaub
Pääosat:   Liv Tyler  Matt Dillon  Paul Reiser  John Goodman  Michael Douglas  Andrew Dice Clay 
Valmistustiedot
Valmistusmaa:  Yhdysvallat
Levittäjä:  Focus Features Netflix
Ensi-ilta:  2001
Kesto:  93 min
Alkuperäiskieli:  englanti espanja
Aiheesta muualla
IMDb 
Elonet
AllMovie
Infobox OKNimi-testi OK: 
Valomerkin jälkeen (One Night at McCool’s) on vuonna 2001 ensi-iltansa saanut Harald Zwartin ohjaama yhdysvaltalainen komediaelokuva, jonka pääosissa nähdään Liv Tyler, Matt Dillon, Paul Reiser, John Goodman, Michael Douglas ja Andrew Dice Clay. Elokuvan juonessa pääosassa ovat eri mieshahmojen keskenään ristiriitaiset muistelmat viettelijänaisen (Tyler) kanssa viettämistään hetkistä. Juuri ennen elokuvan ensi-iltaa kuollut käsikirjoittaja Stan Seidel pohjasi tarinan omiin baarimikkokokemuksiinsa St. Louisin kaupungissa Missourissa.
Valko-Venäjän sosialistisen neuvostotasavallan lippu

Valko-Venäjän sosialistisen neuvostotasavallan lippu
Valko-Venäjän sosialistisen neuvostotasavallan lippu oli Valko-Venäjän sosialistisen neuvostotasavallan tunnus vaakunan ohella. Se otettiin käyttöön neuvostotasavallassa 25. joulukuuta 1951. Muiden neuvostotasavaltojen lippujen tapaan se perustui Neuvostoliiton lippuun. Lipussa oli punaisella pohjalla vasemmassa yläkulmassa sosialismin sirppi ja vasara sekä kommunismin viisisakarainen tähti. Lipun alalaidassa oli leveä vihreä raita kuvastamassa maan vehreyttä. Lipun vasemmassa laidassa oli lisäksi valko-punainen ornamenttikuvio, joka viittasi Valko-Venäjän vanhaan käsityöperinteeseen.
Tätä ennen maalla oli käytössään lippu, jossa oli punaisella pohjalla vasemmassa ylälaidassa kyrillisin kirjaimin lyhenne БССР (BSSR) keltaisen nauhan ympäröimänä. Tätä ennen käytössä oli lippu, jossa oli sama lyhenne ilman kultaista nauhaa ja lisäksi sirppi ja vasara -tunnus. Vuosien 1919 ja 1937 välillä lipussa oli punaisella pohjalla lyhenne ССРБ (SSRB).
Valko-Venäjän nykyinen lippu
Nykyisin käytössä oleva Valko-Venäjän lippu perustuu vanhaan neuvostotasavallan lippuun. Siitä puuttuu kuitenkin sirppi ja vasara -tunnus. Lisäksi lipun punaista pohjasävyä on hieman vaalennettu. Laidan ornamenttikuvien värit ovat vaihtuneet päinvastaisiksi. Kun neuvostotasavallan lipussa oli valkoinen kuvio punaisella pohjalla, on nykyisessä lipussa punainen kuvio valkealla pohjalla.
Valko-Venäjän SNT:n aiempia lippuja

3. helmikuuta 1919 – 11. huhtikuuta 1927
Liettualais-valkovenäläinen SNT 27. helmikuuta 1919 – 1. syyskuuta 1919
11. huhtikuuta 1927 – 10. helmikuuta 1937
10. helmikuuta 1937 – 25. joulukuuta 1951
25. joulukuuta 1951 – 25. elokuuta 1991
Video jää pystyyn

| Video jää pystyyn Eppu Normaali |
| --- | --- | --- |

muut julkaisut
|   | Video jää pystyyn  |   |
Video jää pystyyn on Eppu Normaali -yhtyeen järjestyksessään toinen julkaistu DVD, joka sisältää yli viisi tuntia harvinaista kuvamateriaalia, yli 50 musiikkikappaletta, kaksi dokumenttia ja mm. useita haastatteluja.
DVD-julkaisun nimi on humoristinen muunnelma Led Zeppelin -yhtyeen The Song Remains The Same -elokuvasta, joka ilmestyi suomeksi nimellä Laulu jää pystyyn.
Vammalan helluntaiseurakunta

| Vammalan helluntaiseurakunta |
| --- | --- |

Suuntautuminen:  helluntaiherätys
Kirkkokunta:  Suomen Helluntaikirkko
Perustettu:  1945
Johtava pastori:  Matti Karvinen
Pääkirkko:  Varikonkatu 10 Vammala, Sastamala
TV:  TV7
Aiheesta muualla
Sivusto
Infobox OKNimi-testi OK: 
Vammalan helluntaiseurakunta (aik. Tyrvään Siion-seurakunta (1945–1962), Vammalan Siion-seurakunta (1962–1968)) on Sastamalassa toimiva helluntaiseurakunta. Seurakunta on perustettu vuonna 1945. Seurakunnan johtava pastori on Matti Karvinen. Seurakunnan toimintaan kuuluu jumalanpalvelusten ja rukouskokousten lisäksi lapsi- ja nuorisotyö, nettiradio sekä lähetystyön tuki ja tuki vilnalaiselle ystävyysseurakunnalle.
Seurakunnan tilaisuuksia lähetetään muun muassa TV7:n televisio- ja verkkokanavilla.
Historia

Sastamalan ensimmäiset helluntaikokoukset pidettiin vuonna 1929 Tyrvään Roismalassa Hanna Lönnrothin toiminnan seurakuksena. Lönnroth piti kokouksia Tyrvään seudulla muun muassa Karkussa, Kiikassa ja Keikyällä. Artturi Kukkula, Frans Kalliomäki, Jalmari Lehtovirta ja Vieno Laine pitivät Tyrväällä kokouksia kesällä 1939. Tyrvään ja Roismalan uskovat järjestäytyivät seurakunnaksi 3. lokakuuta 1940 ja perustamiskokous pidettiin Selinin kodissa.
Sodan jälkeen toiminta painottui Myllymaan ja Orissuon suunnalle. Täällä syntyi herätystä ja toisen seurakunnan perustaminen koettiin aiheelliseksi. Tyrvään Siion-seurakunnan perustava kokous pidettiin Yrjö Lanteen kodissa 16. heinäkuuta 1945. Ensimmäinen seurakunta jäi pienemmäksi ja vähitellen sen jäsenet siirtyivät Tyrvään Siion-seurakuntaan.
1950-luvun puolivälissä seurakuntaa koetteli hajaannus. Seurakunnasta irtaantui ryhmä, joka aloitti erillisen toiminnan. Artturi Kukkulan saarnaaja-aikana irtaantuneet kuitenkin palasivat seurakunnan yhteyteen. Rukoushuoneen valmistumisen jälkeen seurakunnan toiminta keskittyi pääosin uuteen kokoussaliin, mutta kokouksia pidettiin myös ympäristössä. Seurakunnan nimi muutettinin Vammalan Siion-seurakunnaksi 1962 ja Vammalan helluntaiseurakunnaksi 1987.
Rukoushuone

Seurakunta ryhtyi suunnittelemaan vuonna 1949 oman rukoushuoneen hankkimista. Sopiva tontti löytyi Varikonkadun varrelta. Rakennustyöt aloitettiin keväällä 1951. Seurakuntalaiset osallistuivat runsain joukoin talkoisiin. Rukoushuone vihittiin käyttöön 18. marraskuuta 1951. Rukoushuoneen koko riitti aina 1980-luvun lopppuun asti, jollloin seurakunnan jäsenmäärä oli yli 260.
Saarnaajat

Seuraavat henkilöt ovat toimineet Vammalan helluntaiseurakunnan saarnaajina:
1952–1953: Väinö Saukkonen
1954–1955: Olavi Rantanen
1955–1956: Olavi Runolinna
1956–1958: Artturi Kukkula
1959–1962: Toivo Viitala
1962–1974: Veijo Pihlajaniemi
1974–1981: Kalervo Pakkala
1981–1983: Kai Karjalainen
1983–1987: Leevi Haikonen
1987–????: Lasse Kangassalo
????–2013: Hannu Nuutinen
2014→ Matti Karvinen
Valomikroskooppi

Valomikroskooppi on mikroskooppi, jonka toiminta perustuu valon amplitudin muuttumiseen eri lailla eri aineissa. Valomikroskoopin erotuskyky on noin 200 nm. Tumattomat solut eli bakteerit ja arkeonit näkyvät pieninä 1–10 mikrometrin kokoisina. Tumalliset solut ovat kooltaan 10–100 mikrometriä. Tumattomat solut ovat samankokoisia, kuin tumallisten solujen mitokondriot ja viherhiukkaset.[lähde? ]
Koska solun eri osien kontrastierot ovat pieniä, konstrastin lisäämiseksi soluja tutkiessa eri osat tulee värjätä. Värjäyksessä käytetään yleisimmin orgaanisia aromaattisia yhdisteitä.
Pienempien yksityiskohtien tarkasteluun voidaan käyttää elektronimikroskooppia.[lähde? ]
Fluoresenssimikroskopiassa käytetään UV-valoa aiheuttamaan näytteeseen viritystiloja, joiden purkautuessa nähdään fluoresenssivaloa.[lähde? ]
Laserkonfokaalimikroskopiassa näytteen jokaista pistettä säteilytetään laservalolla erikseen. Laservalo saa näytteessä aikaan viritystiloja, joiden purkaukset näkyvät valona. Kuva muodostetaan tietokoneen avulla, jolloin saadaan kolmiulotteinen vaikutelma.[lähde? ]
Aiheesta muualla

Kuvia tai muita tiedostoja aiheesta Valomikroskooppi Wikimedia Commonsissa
Tumucumaquen kansallispuisto

Puiston ulkopuolelta Ranskan Guyanasta otettu kuva
| --- | --- |
Sijainti:  Amapá, Brasilia
Pinta-ala:  38 874 km2
| --- | --- |
Nimi alkuperäiskielellä:  Parque Nacional Montanhas do Tumucumaque
Tyyppi:  Kansallispuisto 
Perustettu:  2002
Hallinto:  Instituto Chico Mendes de Conservação da Biodiversidade (en) 
muokkaa - muokkaa wikitekstiä - muokkaa Wikidataa
Tumucumaquen kansallispuisto on luonnonsuojelualue Brasiliassa, Amazonin sademetsässä. Se on maailman laajin kansallispuisto, pinta-alaltaan yli 38 800 neliökilometriä. Alueella on useita vesiputouksia ja metsän yläpuolelle kohoavia graniittikallioita. Siellä elää laiskiaisia, jaguaareja, kilpikonnia ja harpyijoita.
Puisto sijaitsee erittäin vaikeakulkuisella alueella,joten salametsästys ei ole niin suuri ongelma kuin monissa muissa kansallispuistoissa. Sen alueella ei elä Brasilian alkuperäisväestöä. Sieltä on kuitenkin löytynyt tinamalmia, ja hallitus yrittää lopettaa alueella toimivan pienimuotoisen kaivostoiminnan.